open-index/open-wikipedia-markdown huggingface dataset:
Paskolammi (Ylöjärvi, Viljakkala)

**Paskolammi**  on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Paskolammi on osa Kyrösjärven lähialuetta.

## Maantietoa
Lampi on 300 metriä pitkä, 150 metriä leveä ja sen pinta-ala on 3.6 hehtaaria. Sen ympäristö on metsässä oleva painauma, jossa ranta on soistunutta ja paikoin avosuota. Siihen laskee metsäoja idästä ja Harhalanlammin laskuoja. Sen oma laskuoja lähtee lammen pohjoispäästä ja se laskee kilometrin verran Alhonlahteen Kyrösjärven Vilajakkalanselällä. Rantaviivan pituus on 750 metriä. Ranta on rakentamatonta aluetta, johon ei johda teitä.

## Luonnonsuojelualue
Alue on vuonna 2007 rauhoitettu yksityinen luonnonsuojelualue, jonka raja seuraa tiiviisti lammen rantoja ja jonka pinta-ala on 5 hehtaaria. Se on perustettu yhdessä Harhalanlampeen ja Alhonlahden-Lippaanlahden suojelualueiden kansa tukemaan toisiaan lintujärvinä. Alueella sijaitsee joitakin rantaluhtia, joissa viihtyvät esimerkiksi ruokokerttunen, satakieli ja taivaanvuohi.

## Historiaa
Vuoden 1796 isojakokartassa lammen nimi kirjoitettiin "Paskalammi" ja vuoden 1090 vesienjakokartassa "Tarpilanlampi". Harhalanlammin ja Paskolammin välinen ojan ympäristö oli tuolloin avattu niityille. Ennen vuotta 1841 suoritettiin ylempänä olleessa Harhalanlammilla järvenlasku, jota ei ole voitu tehdä perkaamatta järvien välistä uomaa ja todennäköisesti perkaamatta Paskolammin uomaa.

## Lähteet
Harhalanlammi

**Harhalanlammi** eli **Hiiroistenjärvi** on Pirkanmaalla Ikaalisissa Harhalan ja Hiiroisten kylien välissä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Harhalanlammi on osa Kyrösjärven lähialuetta.

## Maantietoa
Järvi on 650 metriä pitkä, 500 metriä leveä ja sen pinta-ala on 15 hehtaaria. Se sijaitsee peltomaisemassa loivassa notkelmassa ja sen lähiympäristö on suota tai avosuota. Järveen laskee vain yksi pelto-oja, mutta sadevesistä kertyy peltomaalla runsaasti pintavaluntaa. Sen laskuoja on suoraksi kaivettu ja 450 metriä pitkä yhdysoja Paskolammiin, josta vesi valuu Alhonlahden kautta Kyrösjärven Viljakkalanselälle. Vesi vaihtuu hitaasti, sillä järven veden laskennallinen viipymä on 105 vuorokautta. Rantaviivan pituus on 1,8 kilometriä ja soisena sille ei ole rakennettu muita rakennuksia kuin itärannan kolme kiinteistöä. Läheiset maatilat sijaitsevat hieman kauempana rannasta, mutta kaikille kiinteistöille johtaa tiet seututieltä 276. Rantoja on ruopattu muutamasta kohtaa, jotta vesirajassa olisi kiinteä ranta. Järvi on tulevaisuudessa soistumassa umpeen kiihtyvällä nopeudella.

## Vedenlaatu
Lammin vedenlaatua on tutkittu vuosina 1976 ja 1980. Vesi oli väriltään melko ruskeaa ja se sisälsi runsaasti humusta ja ravinteita. Talvisin vesi oli hapahkoa, mutta kesällä veden happamuudentaso oli taas normaali. Ympäristön peltovaltaisuus näkyy järven hyvänä puskurikykynä happamoitumuutta vastaan. Peltoviljelyn haittana on kuitenkin luonnollista korkeampi ravinnetaso. Pintavesien fosforipitoisuus vaihteli eri tutkimusajankohtina 40–46&nbsp;µg/l ja typpipitoisuus 890–1&nbsp;800&nbsp;µg/l. Talvella 1976 veden lammen happitilanne oli heikentynyt voimakkaasti ja sitä voitiin pitää huononakin. Happi kului koko vesimassasta lähes loppuun ja pintavesissäkin se oli loppumassa. Tästä huolimatta sisäinen kuormitus jäi vähäiseksi. Kesällä alusvedessä oli hapen vähyyttä ja vähiten happea oli syvänteessä. Happitalouden häiriö taittui nopeasti, sillä lampi on avoimella paikalla ja tuulet sekoittavat vedet aivan pohjaa myöten. Kesällä 1980 vedessä todettiin vain lievä lämpötilakerrostuneisuus. Harhalanlammi soveltuu virkistyskäyttöön välttävästi.

## Luonnosuojelualue
Harhalanlammi on yksityinen luonnonsuojelualue, joka perustettiin vuonna 2007. Alueen pinta-ala on 19,5 hehtaaria ja se on perustettu tukemaan kahden muun suojelualueen Paskolammin ja Alhonlahden-Lippaanlahden lintujärvikokonaisuutta. Rannat muodostavat vaikeakulkuisia ja monimuotoisia rantaluhtia, jossa viihtyvät esimerkiksi ruokokerttunen ja satakieli.

## Historiaa
Järvellä on ollut erilaisia nimiä. Ennen sitä on kutsuttu myös "Hiiroisjärveksi"  tai "Hietikkojärveksi". Vuoden 1909 vesienjakokartassa sillä oli nimi "Harhalan lampi". Ennen vuotta 1841 oli järvelle suoritettu järvenlasku, jonka vesijättömaita kuivatettiin ja sitten jaettiin osakkaiden kesken. Vuonna 1842 suoritettiin tällainen jako järven pohjoisrannalla ja vuonna 1855 sen etelärannalla.

## Lähteet
Mauno T. Porkka

**Mauno Tapani Porkka** (12. helmikuuta 1927 Viipuri – 25. maaliskuuta 2017) oli suomalainen seismologi ja professori. Hän oli Oulun yliopiston geofysiikan professori 1971–1987. Aiemmin hän oli Luonnontieteellisen keskusmuseon seismologi 1960–1970.

Porkka tuli ylioppilaaksi Helsingin kaksoistyttölyseosta vuonna 1946. Filosofian maisteri hänestä tuli 1953 ja lisensiaatti 1959, sekä filosofian tohtori vuonna 1969 Helsingin yliopistosta. Hän toimi Vesistöjen säännöstelytoimiston geofyysikkona vuosina 1954–1955 ja Oulujoki Osakeyhtiön geofyysikkona 1955–1956. Hydrografisen toimiston apulaishydrografina hän oli 1956–1958 ja Helsingin yliopiston seismologisen laitoksen apulaisseismologina 1958–1964. Laitoksen seismologi hän oli 1965–1970 ja virkaatekevä johtaja 1965–1966. Oulun yliopiston geofysiikan virkaatekevänä professorina Porkka toimi 1968–1970 ennen varsinaista professuuriaan.

Porkan vanhemmat olivat työnjohtaja Juhana Porkka ja Maria Sofia (o.s. Railo). Puoliso oli vuodesta 1950 Tyyne (o.s. Sorjonen). Mauno Porkka on haudattu Kappelin hautausmaalle Espoossa vanhempiensa hautaan.

## Lähteet
Porovesi

**Porovesi** on järvi Iisalmessa. Se kuuluu Iisalmen reittiin, ja sen laajuus on 19 neliökilometriä. Siihen virtaavat lännestä Kiuruveden reitin vedet Haapajärven kautta, pohjoisesta Iijärven vedet Koljonvirran kautta ja idästä Sonkajärven reitin vedet Kilpijärven Paloisvirran kautta. Se laskee Nerkoonjärven kautta Onkiveteen. Iisalmen kaupunki sekä entisen Iisalmen maalaiskunnan keskustaajama Peltosalmi sijaitsevat Poroveden itä- ja kaakkoisrannalla.

## Lähteet

## Aiheesta muualla
*Järviwiki
Lauri Pohjakallio

**Lauri Pohjakallio** (s. 14. lokakuuta 1944 Jokioinen) on suomalainen arkeologi, joka on toiminut Lounais-Hämeen museon (vuodesta 2006 Forssan museo) johtajana. Pohjakallio on edistänyt etenkin Lounais-Hämeen paikallishistorian tutkimusta ja on perehtynyt erityisesti alueen esihistoriaan. Hän on toiminut Lounais-Hämeen Kotiseutu- ja Museoyhdistyksen julkaiseman Lounais-Hämeen Kotiseutu- ja Museoyhdistyksen vuosikirjan toimittajana ja on ollut Suomen arkeologisen seuran julkaiseman Muinaistutkija-lehden vastaava toimittaja vuosina 1988–1995.

## Tunnustuksia
* Suomen kulttuurirahaston Hämeen rahaston tunnustuspalkinto 2006.

## Julkaisuja
*

## Lähteet
Forssan museo

**Forssan museo** (vuoteen 2006 **Lounais-Hämeen museo**) on Forssan kaupungin ylläpitämä kotiseutumuseo Forssassa. Forssan kaupunki on vastannut museon toiminnasta vuoden 2010 alusta. Sitä ennen museon toiminnasta vastasi Lounais-Hämeen Kotiseutu- ja Museoyhdistys. Museo aloitti toimintansa Forssan yhteiskoulun tiloissa vuonna 1924 ja toimi sittemmin vuodesta 1929 toiseen maailmansotaan asti Viksbergin meijerin tiloissa. Sotavuodet museo oli suljettuna ja aloitti toimintansa uudelleen vuonna 1945 Uuden teatteritalon yläkerrassa. Vuodesta 1980 museo on toiminut Finlayson-Forssa-yhtiön entisessä pumpulimakasiinissa Forssan kehräämöalueella. Forssan museolle myönnettiin Vuoden museo -palkinto keväällä 2014. 

Museon nykyinen perusnäyttely *Kirjavan kankaan kaupunki* kertoo elämästä tehdasyhdyskunnassa ja sitä ympäröivällä maaseudulla. 

Vuosina 1997–2006 nimellä Forssan museo toimi Forssan tekstiiliteollisuuden perintöä esittelevä museo, joka vuoden 2006 jälkeen toimi nimellä Tekstiilimuseo Tyyki ja tuli Forssan kaupungin omistukseen yhdessä Ronttismäen tehtaalaismuseon kanssa vuonna 2010. Nykyään Tekstiilimuseo Tyyki on toistaiseksi suljettu. 

## Lähteet
Karvanleikkuukone

**Karvanleikkuukone** on toimintaperiaatteeltaan hiustenleikkuukonetta vastaava eläinten karvan leikkuuseen käytetyy kone. Karvanleikkuukoneita on saatavilla ainakin lehmille, hevosille, lampaille ja koirille. Koirien tapauksessa koneesta voidaan käyttää myös nimitystä trimmauskone. Lampaiden tapauksessa karvanleikkukone korvaa aiemmin käytössä olleet käsikäyttöiset keritsimet.

## Lähteet
HMS Africa (1781)

**HMS Africa** oli Britannian kuninkaallisen laivaston vuonna 1781 vesillelaskettu Inflexible-luokan 64-tykkinen kolmannen luokan linjalaiva. 

## Valmistus

Alus tilattiin 11. helmikuuta 1778 Adams and Barnardilta Deptfordista ja Amiraliteetti vahvisti tilauksen 29. helmikuuta. Köli laskettiin 2. maaliskuuta. Alus laskettiin vesille 11. huhtikuuta 1781 ja valmistui sekä varustettiin heinäkuussa Deptfordissa ja Woolwichissa. Valmistuskustannukset olivat 39&nbsp;003 puntaa 24 shillinkiä ja 7 pennyä, mikä sisälsi takiloinnin ja varustamisen.

## Palvelus
Yhdysvaltain vapaussodassa alus lähetettiin alkuvuodesta 1782 Intiaan kommodori Sir Richard Bickertonin viiden aluksen osastossa, joka ei kuitenkaan kerennyt vuoden 1782 taisteluihin. Alus osallistui 1783 vapaussodan viimeiseen meritaisteluun Cuddaloressa. Se palasi Britteinsaarille saatuaan tiedon rauhan solmimisesta.

Napoleonin sodissa alus osallistui lokakuussa 1805 Trafalgarin taisteluun päällikkönään Henry Digby. Alus saapui taistelualueelle tietämättä Nelsonin taistelusuunnitelmaa ja taisteli perinteisen linjataistelun mukaisesti vaihtaen täyslaidallisia ranskalais-espanjalaisen laivaston alusten kanssa.

Tykkivenesodassa aluksen päällikkönä oli John Barrett. Alus suojasi 15. lokakuuta 1808 Karlskronasta lähtenyttä 137 kauppa-alukseen saattuetta apunaan mörssärialus *[[HMS Thunder (1804)|HMS Thunder]]* sekä kaksi tykein aseistettua prikiä. Saattue ankkuroi 20. lokakuuta Öresundiin Malmön edustalle. Puolilta päivin havaittiin Tanskan laivaston tykkiveneiden lähestyvän saattuetta, jolloin *Africa* saapui estämään niitä. Tanskalaiseen kommodori J. C. Kriegerin johtamaan osastoon kuului 25 tykkivenettä ja seitsemän aseistettua purtta, joissa oli yhteensä noin 70 raskasta tykkiä ja noin 1&nbsp;600 miestä.

Puoli kaksi tuuli tyyntyi estäen *African* liikkumisen. Tykkiveneet ryhmittyivät linjalaivan tykkien katveisiin ja tykkituli alusten välillä jatkui pimeän tuloon. *Africalla* sai surmansa yhdeksän ja 51 haavoittui mukaan lukien aluksen päällikkö. Alus oli niin pahoin vaurioitunut, että sen piti palata Karlskronaan korjattavaksi. Saattue kuitenkin pääsi määränpäähänsä.

Vuoden 1812 sodassa aluksen päällikkönä oli John Bastard. Alus kuului Sir Philip Broken laivueeseen, joka ajoi sodan alussa tuloksetta takaa 'USS Constitutionia''.

Alus romutettiin toukokuussa 1814 Portsmouthissa.

## Lähteet

*
*

### Viitteet
Dreadnought-luokka (linjalaiva)

**Dreadnought-luokka** oli Britannian kuninkaallisen laivaston kolmen aluksen muodostama 98-tykkinen toisen luokan linjalaivaluokka, jonka alukset suunnitteli Sir John Henslow.

## Alukset
Sir John Henslow'n suunnitelma uudeksi alustyypiksi hyväksyttiin Amiraliteetissa 20. maaliskuuta 1788. Luokan neljäs alus *HMS Ocean*, joka tilattiin 9. joulukuuta 1790, tilattiin uudelleen muutetun suunnitelman mukaisena vuonna 1797. Luokan alukset uudelleen luokiteltiin 12 naulan toisen luokan linjalaivoiksi vuonna 1808 ja 104-tykkisiksi ensimmäisen luokan linjalaivoiksi helmikuussa 1817.

Luokan aseistuksena oli alimmalla tykkikannella 28 kappaletta 32 naulan, keskimmäisellä tykkikannella 30 kappaletta 18 naulan ja yimmällä tykkikannella 30 kappaletta 12 naulan tykkiä. Puolikannella oli kahdeksan ja etukannella kaksi 6 naulan tykkiä. 6 naulan tykit vaihdettiin 12 naulan tykkeihin vuonna 1792.

## Lähteet
*
*

### Viitteet
Johanna Nordblad

**Johanna Nordblad** (s. 1975) on suomalainen vapaasukeltaja. Hän on edustanut Suomea vapaasukelluksessa maajoukkuetasolla. Hän on myös toiminut miesten maajoukkueen valmentajana vuoden 2014 MM-kisoissa Italiassa. Lisäksi hän on pitänyt hallussaan pituussukelluksen maailmanennätystä .

Nordblad on lajin pioneereja Suomessa. Hän aloitti laitesukelluksen 1990-luvulla ja kokeili vapaasukellusta vuosituhannen vaihteessa. Vapaasukelluksessa ”vapauden” tunne kiehtoi Nordbladia, eikä hän ole harrastuksen aloitettuaan enää suostunut käyttämään laitteita sukeltaessaan .   

Vapaasukellustausta innoitti Nordbladia kokeilemaan myös jään alla tapahtuvaa vapaasukellusta. Keväällä 2015 hän teki 50 m sukelluksen jään alla pukeutuneena pelkkään uimapukuun. Maaliskuussa 2021 hän sukelsi kansainvälisen urheilusukellusorganisaation CMAS:n järjestämässä tapahtumassa jään alla 103 metriä ajassa 2.42 käyttäen uimapukua, uimalakkia ja kaulapainoa.

Hän on opiskellut 1990-luvulla animaatiotaidetta ja tekee kansainvälistä dokumenttielokuvaa vapaasukelluksesta ja toimii myös vapaasukelluksen opettajana Helsingissä.

## Lähteet
Puttegga

**Puttegga** (myös **Pyttegga**) on Møren ja Romsdalin läänin korkein vuori, Rauman ja Norddalin kuntien rajalla, Norjassa. Huipun korkeus merenpinnan tasosta on 1&nbsp;999 metriä. Se on osa Skandeihin kuuluvaa Tafjordfjellan vuoristoa.

## Lähteet
Näköpiiri (1999–2002)

**Näköpiiri** oli suomalainen yhteiskunnallinen aikakauslehti, joka ilmestyi vuosina 1999–2002. ”Metapoliittinen” lehti ei määritellyt itseään minkään aatesuunnan edustajaksi, mutta lehden sivuilla käsiteltiin myönteisessä valossa niin sanottua kolmas tie -ajattelua, nationalismia, kommunitarismia ja niin sanottua uutta oikeistoa sekä kritisoitiin arvo- ja talousliberalismia, avointa maahanmuuttopolitiikkaa ja monikulttuurisuutta.

Lehti ilmestyi elinaikanaan vain kolme kertaa. Suunniteltu neljäs numero jäi julkaisematta.

Lehteä julkaisi Julkaisuyhdistys Edistys ry. Lehden perustaja ja vastaava toimittaja oli Tapio Linna. Toimitukseen kuuluivat hänen lisäkseen Pekka Palolahti ja Rami Leskinen.

## Katso myös
* *[[Sarastus (lehti)|Sarastus]]*

## Lähteet

## Aiheesta muualla
* Näköpiirin arkisto
William Marttila

**William Erick Marttila** (6. maaliskuuta 1884 Simo – 17. kesäkuuta 1963 Palm Beach, Florida) oli amerikansuomalaisen työväen- ja osuustoimintaliikkeen vaikuttaja sekä maatalouden tutkija.

Marttila kävi kansakoulun, oli sepän opissa ja liittyi Kemin työväenyhdistykseen. Vuonna 1900 hän muutti Yhdysvaltoihin, jossa hän opiskeli maatalousopistossa. Marttila liittyi amerikansuomalaiseen työväenliikkeeseen vuonna 1906. Hän työskenteli *[[Toveri (yhdysvaltalainen lehti)|Toverin]]*, *[[Työmies (Yhdysvallat)|Työmiehen]]* ja *[[Eteenpäin (Yhdysvallat)|Eteenpäin]]*-lehden liikkeenhoitajana sekä perustamansa *[[Pelto ja Koti]]* -lehden toimittajana. Amerikan Suomalaisen Sosialistijärjestön suuntataisteluissa vuonna 1914 Marttila kuului radikaaleihin ja 1920-luvulla kommunisteihin, joista hän erosi vuonna 1931.

Marttila oli perustamassa useita osuusliikkeitä, työskenteli niiden liikkeenhoitajana ja kirjoitti ahkerasti osuustoiminnasta. Hänen kirjallisesta tuotannostaan merkittävin on *Maataloudellinen käsikirja*.

Marttila toimi pitkään Connecticutin osavaltiossa kanankasvattajana, josta siirtyi Floridaan vanhuudenpäiviä viettämään. Siellä hän toimi Raivaajan asiamiehenä ja kirjeenvaihtajana koko Floridassa olonsa aikana. Marttila kuoli yllättäen Lantanan kunnassa Turistiklubin tilaisuudessa.

## Teoksia
* *Maataloudellinen käsikirja. 1 osa*. Worcester: Amerikan Suom. Kustannusliikkeiden Liitto, 1928.
* *Maataloudellinen käsikirja. 2 osa*. Worcester: Amerikan Suom. Kustannusliikkeiden Liitto, 1930.
* *Osuustoiminta ja sen merkitys luokkataistelussa*. Superior: Amerikan Suomalaisten Sosialististen Kustannusliikkeiden Liitto, 1930.

## Lähteet
Dark Sun

**Dark Sun** on Dungeons & Dragons -roolipelin kampanjamaailma, joka sijoittuu post-apokalyptiselle aavikkoplaneetta Athakselle. TSR, Inc. julkaisi sen vuonna 1991. Wizards of the Coastin uusintajulkaisu Dungeons & Dragonsin neljännen version säännöille ilmestyi vuonna 2010.

## Maailma
Ankara ilmasto ja noitakuninkaiden tyrannia ovat luoneet Athakseen korruptoituneen ja väkivaltaisen kulttuurin, jossa orjuus on yleistä. Taikuuden käyttö aiheuttaa vakavia ympäristövahinkoja.

Hahmotkin ovat erilaisia verrattuna muihin fantasiamaailmoihin, esimerkiksi haltiat (*elves*) ovat epäluotettavia ja puolituiset (*halflings*) kannibaaleja. Jumaluudet katosivat vuosisatoja sitten.

### Tarina
Tarina alkaa ajasta jolloin aurinko oli sininen ja maailma täynnä vettä. Tähän aikaan puolituiset olivat planeetan ainoita asukkaita, mutta heidän käyttämänsä taikuus aiheutti Ruskeana aaltona tunnetun ympäristöonnettomuuden (), joka lähes tuhosi meren. Puolituiset onnistuivat taikuutensa avulla keräämään auringon energiaa Ruskean aallon torjumiseen, mutta tämä aiheutti auringon muuttumisen keltaiseksi ja meren tilalle tuli rehevää kasvillisuutta. Eloon jääneistä puolituisista syntyivät muut humanoidirodut ja loput vetäytyivät eristyksiin vuorille unohtaen ennen mahtavan sivilisaationsa.

Seuraavana aikana syntyi mahtava Rajaat-olento, joka keksi noituuden. Toinen hänen keksimänsä tekniikka suojeli luontoa ja toinen tuhosi sitä. Hän suunnitteli muiden rotujen paitsi puolituisten tuhoamista, jota varten hän loi 15 *Champion*-olentoa. Tästä alkoi *Cleansing Wars* -aika. Championit nousivat kapinaan ja vangitsivat Rajaatin varjoulottuvuuteen. Rajaatin ja championeiden käyttämä taikuus autioitti maata ja muutti sen polttavaksi aavikoksi. Championeista tuli noitakuninkaita, jotka jakoivat selvinneet kaupunkivaltiot keskenään.

## Julkaisut
Dark Sunia käytetään videopeleissä Dark Sun: Shattered Lands, Dark Sun: Wake of the Ravager ja Dark Sun Online: Crimson Sands.

## Lähteet

## Aiheesta muualla
* Virallinen fanisivu
Jane Austen populaarikulttuurissa

Kirjailija Jane Austenin teokset ja hänen henkilöhahmonsa ovat vaikuttaneet monella tavalla populaarikulttuuriin. Austenin teoksista on tehty useita elokuva- ja televisiosovituksia ja hän on myös itse esiintynyt hahmona eri sovituksissa.

## Kirjailija henkilöhahmona

* *[[Jane Austenin jalanjäljillä]]* () on  brittiläis–amerikkalainen draamaelokuva vuodelta 2007.  Se kertoo osittain tosielämään perustuen Jane Austenin nuoruudenromanssista Thomas Lefroyn kanssa. Elokuvan on ohjannut Julian Jarrold, ja sen pääosia näyttelevät Anne Hathaway ja James McAvoy.
* *[[Miss Austen Regrets]]* on BBC:n tuottama draamaelokuva vuodelta 2007, joka perustuu Austenin kirjeisiin ja kertoo kirjailijan elämän loppuvuosista kun hän yrittää etsiä veljentytölleen aviomiestä. Elokuvassa Olivia Williams esittää Jane Austenia.
* *[[Old Harry’s Game]]* -radiokomediasarjassa Jane Austen on sivuhahmo, joka asuu Helvetissä.

## Teosten sovitukset
### Järki ja tunteet (1811)

### Ylpeys ja ennakkoluulo (1813)

### Kasvattitytön tarina (1814)

### Emma (1815)

### Neito vanhassa linnassa (1817)

### Viisasteleva sydän (1817)

### Tahto ja toiveet (1871)

## Muut viittaukset

* Whit Stillmanin esikoiselokuvassa *[[Metropolitan (elokuva)|Metropolitan]]* (1990) Manhattanin eliittinuoret keskustelevat paljon Jane Austenista, etenkin teoksesta *[[Kasvattitytön tarina]]*.
* Jane Austenin kuva on uusimmissa kymmenen punnan seteleissä, jotka julkaistiin vuonna 2017.
* *[[Jane Austen -lukupiiri]]* on yhdysvaltalainen draamaelokuva vuodelta 2007, mikä kertoo Jane Austenin kirjoista keskustelemaan kokoontuvasta kirjapiiristä. Elokuva perustuu Karen Joy Fowlerin samannimiseen romaaniin.
* *[[Austenland]]* on yhdysvaltalainen elokuva vuodelta 2013, mikä kertoo yhdysvaltalaisesta Jane Austen -teemapuistoon Isoon-Britanniaan matkustavasta Jane Austenin ihailijasta.  Elokuva perustuu Shannon Halen samannimiseen romaaniin.
* K. A. Applegaten *[[Remnants|Remnants-kirjasarjassa]]* on ryhmä nimeltään ”Janes”, joka jäljittelee Jane Austenin kirjojen hahmoja.

## Lähteet ja lisätiedot

## Aiheesta muualla

* 
* 
*
Carnatic-luokka

**Carnatic-luokka** oli Britannian kuninkaallisen laivaston kahdeksan 74-tykkisen kolmannen luokan linjalaivan muodostama alusluokka, jonka alukset pohjautuivat Ranskan laivastolta 1761 vallattuun *[[Courageux (1753)|Courageuxiin]]*.

## Suunnittelu
Luokka perustui *[[HMS Bellona (1760)|HMS Bellonan]]* miehistön Ranskan laivastolta Vigon taistelussa 13. elokuuta 1761 valtaamaan *Courageuxiin*, jonka oli suunnitellut Jean Geoffroy. Se oli valmistettu 1751 Brestissä.

Luokan neljän ensimmäisen aluksen aseistuksena oli alemmalla tykkikannella 28 kappaletta 32 naulan ja ylemmällä tykkikannella saman verran 18 naulan tykkejä. Lisäksi puolikannella oli neljätoista ja keulakannella neljä 9 naulan tykkiä. Kahden seuraavan hieman pidennetyn aluksen aseistus oli tykkikansilla sama, mutta puolikannelle sijoitettiin kaksi yhdeksän naulan tykkiä ja kaksitoista 32 naulan karronadia. Lisäksi keulakannella oli kaksi yhdeksän naulan tykkiä ja  kaksi 32 naulan karronadia sekä peräkannella kuusi 18 naulan karronadia. Kaksi viimeistä alusta muodostavat toisinaan oman Blake-luokan. Niiden tykkikansia oli pidennetty :ä ja niiden valmistukseen oli käytetty Holsteinista hankittua puutavaraa. Alusten puolikansille asennettiin neljä 12 naulan tykkiä ja kymmenen 32 naulan karronadia. Etukannella oli neljä 12 naulan ja kaksi 32 naulan karronadia sekä takakannella kuusi 18 naulan karronadia.

## Alukset

## Lähteet
*
*

### Viitteet
Veikkolan pesäpallostadion

**Veikkolan pesäpallostadion** on Lappajärvellä sijaitseva pesäpallokenttä.

Kentällä järjestetään Ykköspesiksen Itä-Länsi-ottelut heinäkuussa 2024.

## Historiaa
Vuonna 1920 Lappajärven Veikot osti suojekuskunnan kanssa tontin ja ensimmäiset yleisurheilukilpailut kentällä käytiin vuonna 1921.  Stadio Nissin valmistuttua vuonna 1985 kenttä on jäänyt pesäpallokentäksi. Hiekkatekonurmi valmistui kentälle kesällä 2011 ja samalla kenttä nimettiin Veikkolaksi.  Naisten Superpesis-joukkueen noustua Superpesikseen kaudeksi 2017 päätettiin syksyllä 2016 purkaa vanha huoltorakennus ja rakentaa uusi huoltorakennus ja kuuluttamo sekä laajentaa katsomoita. 

## Lähteet
Jonny Lee Miller

**Jonathan "Jonny" Lee Miller** (s. 15. marraskuuta 1972 Kingston upon Thames, Lontoo), on brittiläis-yhdysvaltalainen näyttelijä, joka on esiintynyt useissa elokuvissa ja televisiosarjoissa.

Millerin isoisä on näyttelijä Bernard Lee.

## Valikoitu filmografia
### Elokuva

### Televisio

## Lähteet

## Aiheesta muualla
*
*
Duodecimin Nuoren tutkijan palkinto

**Duodecimin Nuoren tutkijan palkinto** on lääkäriseura Duodecimin joka toinen vuosi myöntämä palkinto itsenäisen tutkimuskykynsä osoittaneelle etevälle lääketieteen tutkijalle, joka ei ole vielä täyttänyt 38 vuotta. Palkinnon arvo on 10&nbsp;000 euroa, puolet Matti Äyräpään palkinnon summasta. Duodecim-seuran hallitus valitsee palkinnon saajan Suomen Lääketieteen Säätiön stipendivaliokunnan tekemän ehdotuksen pohjalta.

## Palkitut
* 1985 Jukka Finne
* 1987 Sirpa Jalkanen
* 1989 Hannele Yki-Järvinen
* 1991 Taina Pihlajaniemi
* 1993 Tomi Mäkelä
* 1995 Marikki Laiho
* 1997 Olli Ritvos
* 1999 Tapio Visakorpi
* 2001 Kristiina Vuori
* 2003 Akseli Hemminki
* 2005 Mika Rämet
* 2007 Jukka Westermarck
* 2009 Mikko Niemi
* 2011 Markus Juonala
* 2013 Tuomas Rissanen
* 2015 Ville Leinonen
* 2017 Erika Jääskeläinen
* 2020 Juho Joutsa
* 2021 Joonas Kauppila
* 2023 Juha Väyrynen
* 2025 Eino Solje
Lähde: 

## Lähteet
Intel Kaby Lake

**Kaby Lake** on Intelin koodinimi 14 nanometrin Skylake-mikroarkkitehtuurin seuraajalle. Kaby Laken toimitukset alkoivat heinäkuussa 2016. Kaby Lake tuli markkinoille vuoden 2017 tammikuussa.

Kaby Laket tuovat mukanaan uutta Intel Optane -muistitekniikka RAM-kampoihin. Optanen lupaillaan pienentävän RAM-muistin viivettä kymmenistä mikrosekunneista kymmeniin nanosekunteihin.

Kaby Laket tulevat olemaan yhteensopivia vanhempien Skylake-yhteensopivien emolevyjen kanssa. Tällöin ei kuitenkaan pystytä hyödyntämään Optane-tekniikkaa.

## Ominaisuudet
Kaby Lake lisää koneeseen natiivin USB 3.1 -tuen, jonka takia Skylake-emolevyt tarvitsivat kolmannen osapuolen lisätarvikkeen tukeakseen USB 3.1 -portteja. Se sisältää myös uuden grafiikka-arkkitehtuurin parantaakseen tehoa 3D-grafiikassa ja 4K-videon toistossa.

Kaby Lake tuo mukanaan myös natiivin&nbsp;HDCP 2.2 -tuen.

Microsoft Windows on julkisesti ilmoittanut tukevansa Kaby Lake prosessoreita vain Windows 10 ja uudemmilla käyttöjärjestelmillään.

## Lähteet
Iso Särkijärvi (Ikaalinen)

**Iso Särkijärvi**  on Pirkanmaalla Ikaalisissa Riitialan Särkiperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Iso Särkijärvi on osa Kyrösjärven lähialuetta.

## Maantietoa
Se on 100 metriä pitkä ja 50 metriä leveä lampi, joka on jäänne suuremmasta kuivatetusta järvestä. Järven ympäristö on soistuvaa metsää ja länsipuoli päättyy laajan peltoaukean reunaan. Rannoilla ei ole rakennuksia eikä sinne johda teitä.

## Historiaa
"Iso Särkijärvi" on piirretty Ikaalisten pitäjänkartassa 1800-luvulta melko suureksi järveksi. Se on ollut 10–20-kertainen "Wähä Särkijärveen" verrattuna, joka on nykyään isompi järvi kuin Iso Särkijärvi. Saman, mutta selkeämmillä väreillä, näkee isojakokartasta vuodelta 1812. Kartoilla oleva rantaviivan muoto seuraa varsin tarkasti vuonna 1911 toimitetun vesijättömaan jakoasiakirjan karttaa. Jakoasiakirjan mukaan Iso Särkijärven vesijättöalue oli 1,5 kilometriä pitkä ja 700 metriä leveä. Vesijätön kartassa on myös muutamia järveen liittyviä nimiä. Järvellä oli luoteiskulmassa "Isosaari". Sen pohjoispuolella sijaitsi "Hirsitelanlahti" tai "Kirsitelanlahti". Järven koilliskulmassa oli ison kokoinen "Tenkoolinlahti". Eteläpäässä, missä sijaitsi laskuojan luusua, oli "Kaitalahti".

Vuonna 1876 haki tilanomistaja Konrad Örling ja yhdessä hankkeen muiden kumppanien kanssa lupaa laskea "Isosärkijärvi". Päätös kuivatuksesta saatiin seuraavana vuonna 1877  ja järvenlaskua tehtiin vuodesta 1881 alkaen 15 osakkaan voimin.

Vuonna 1901 täydennettiin aiemmin luotua isojakoa, ja siinä toimituskartassa näkyy osittain lasketun "Särkijärven" rantaviivan muoto. Järven eteläpäässä on kaksi terävän muotoista lahtea, jotka työntyvät lounaaseen ja kaakkoon.

Vuosina 1911–1913 toimitettiin syntyneille vesijättömaille "sovintojakoa", kuten asiakirjassa mainitaan. Jakoperusteina olivat "kyläosuudet". Kartasta mitattuna "Särkijärvi" oli tuolloin 900 metriä pitkä ja 100–150 metriä leveä. Eteläpäässä työntyi kaakkoon 150 metriä pitkä lahti. Jaettavan vesijättömaan äärimitat olivat alkuperäisen järven mittaisia, mutta keskellä ollutta vesialuetta ei vielä jaettu. Vesijättömaita oli jakamassa 14 (18? ) tilaa.

Vuonna 1958 kokoontuivat taas samat 14 tilallista jakamaan loput kuivatetusta järvenpohjasta. Vuonna 1913 veden peitossa ollut alue oli nyt saatu lähes kuivaksi. Vain kaksi tai ehkä kolme pientä vesiallasta on jäänyt kuivattamatta.

Vuode 1959 peruskartassa kuivattaminen oli edistynyt niin, että järvestä oli jäljellä kaksi pientä lampea, joista nykyinen lampi oli suurempi. Vuoden 1984 peruskartassa ylempi lampi oli kartasta kadonnut ja isompi lampi oli pienentynyt.

## Lähteet
4-tert-butyylikatekoli

**4-tert-butyylikatekoli** (C10H14O2) on katekolin johdannaisiin kuuluva aromaattinen orgaaninen yhdiste. Yhdistettä käytetään polymeeriteollisuudessa hapettumisenestoaineena ja estämään eräiden monomeerien polymeroitumista varastoinnin aikana.

## Ominaisuudet, valmistus ja käyttö
4-*tert*-butyylikatekoli on huoneenlämpötilassa vaaleankeltaista kiteistä ainetta, joka liukenee hieman veteen ja jolla on taipumus muodostaa veden kanssa niin kutsuttuja konjugaattiliuoksia. Vettä paremmin yhdiste liukenee orgaanisiin liuottimiin muun muassa etanoliin, kloorattuihin hiilivetyihin ja aromaattisiin hiilivetyihin.

4-*tert*-butyylikatekolia valmistetaan katekolin ja isobuteenin välisellä Friedel–Crafts-alkylointireaktiolla.

Yhdistettä käytetään estämään eräiden monomeerien kuten styreenin ja butadieenin polymeroituminen varastoinnin aikana ja sitä lisätään myös polybutadieenin ja polystyreenin valmistusprosessiin hallitun polymeroinnin aikaansaamiseksi. Esimerkiksi styreeniin lisätään polymerisaatioinhibiittoriksi 4-*tert*-butyylikatekolia 10&ndash;50&nbsp;mg/kg. Yhdiste toimii myös polymeerien hapettumisestoaineena ja hapettumisenestoaineena hajusteissa.

## Lähteet
Sepänlampi (Ikaalinen)

**Sepänlampi**  on Pirkanmaalla Ikaalisissa Sipsiössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Sepänlampi on osa Kyrösjärven lähialuetta.

## Maantietoa
Sen pituus on 250 metriä, leveys 150 metriä ja sen pinta-ala on 2,3 hehtaaria. Lampi sijaitsee peltomiseman keskellä ja sen lähiympäristö on suota. Siihen ei laske yhtään ojaa ja sen laskuoja lähtee lounaiskulmasta ja virtaa 500 metriä laskien Kyrösjärven Majoosselällä Kirkkolahteen. Rantaviiva on 600 metriä pitkä. Rantaan ei ole rakennettu mitään eikä sinne johda tietä. Lähimmät rakennukset kuuluvat läheiselle Sepän maatilalle.

## Lähteet
BMW 3-sarja (E30)

**BMW E30** on BMW 3-sarjan toisen sukupolven malli, jota valmistettiin vuosina 1982–1993. Se korvasi edeltäneen E21-mallin ja seuraajaksi tuli E36. BMW E30 -mallin perusrakenteeseen perustuu myös avoauto BMW Z1. 

## BMW 3-sarja (E30) 1982–1993

BMW 3-sarja uudistui täysin vuoden 1982 lopussa. Ulkoiset muutokset edeltäjään verrattuna olivat kuitenkin vain pieniä. Suurin tekninen uudistus tehtiin takajousitukseen. Työn laatu oli yksityiskohtia myöten korkeatasoista ja ohjaamoergonomiassa uusi 3-sarja oli edelläkävijä. 3-sarjan hinnat olivat lähes Mercedes-Benzin tasolla, ja erityisesti suurempien moottorien lisähinnat olivat hyvin korkeita. Aluksi mallivaihtoehdot olivat 316 (90&nbsp;hv), 318i (105&nbsp;hv), 320i (125&nbsp;hv) ja 323i (139&nbsp;hv). 

Täysin uutena korimallina 3-sarjaan esiteltiin neliovinen sedan vuonna 1984. Sekin oli kuitenkin kaksiovisen tavoin takaistuintiloiltaan varsin ahdas.

Vuonna 1985 malli 323i korvattiin 171-hevosvoimaisella 325i:llä. Markkinoille tulivat samaan aikaan myös nelivetoinen 325iX ja dieselmalli 324d. Kaikkein suorituskykyisin malli M3 esiteltiin syksyllä 1985. M3-mallissa oli nelisylinterinen 2,3-litrainen 200 hevosvoiman tehon tuottava moottori.

Alkuvuodesta 1987 myös 3-sarjaan saatiin 2,4-litrainen turbodiesel. 

Syksyllä 1987 esiteltiin ensimmäinen 3-sarjan farmarimalli, joka oli nimeltään Touring. Farmari oli aluksi saatavana malleina 320i, 325i ja 324td. Myöhemmin valikoima täydentyi 318i:llä ja 316i:llä. Tavaratila Touringissa ei ollut erityisen suuri.

Vuosimallin 1988 3-sarjaa uudistettiin kevyesti. Muutoksia tehtiin esimerkiksi puskureihin ja takavaloihin. Ajovaloihin tuli uusi ellipsoiditekniikka. 318i-malliin tuli uusi suorituskykyisempi ja taloudellisempi M40-moottori, jossa on hyödynnetty V12-moottorin teknisiä ratkaisuja. Uuden moottorin teho oli 115 hevosvoimaa.

Keväällä 1988 1,8 litran kaasutinmoottorilla varustettu 316 korvattiin 1,6-litraisella M40-moottorilla varustetulla 316i:llä. Tehoa oli 102 hevosvoimaa ja vääntö kasvoi vanhaan moottoriin verrattuna huomattavasti. Syksyllä 1989 esiteltiin urheilullinen 318iS, jossa oli 136-hevosvoimainen neliventtiilimoottori. 

## Lähteet

## Aiheesta muualla
Portin

**Portin** on muun muassa seuraavien suomalaisten henkilöiden sukunimi:

* Anja Portin (s. 1971), kirjailija
* Fredric Portin (s. 1989), suunnistaja
* Göran Portin (1929–2001), juristi, korkeimman oikeuden oikeusneuvos
* Jens Portin (s. 1984), jalkapalloilija
* Johan Portin (s. 1961), näyttelijä, teatteriohjaaja ja urheilutoimittaja
* Jonas Portin (s. 1986), jalkapalloilija
* Marja Liisa Portin (s. 1966), kilpasuunnistaja
* Marko Portin (s. 1970), klarinetisti, säveltäjä
* Petter Portin (1940–2023), geneetikko, professori
* Sigurd Portin (1906–1979), päätoimittaja ja toimitusjohtaja
* Tuula Portin, o.s. *Polvi* (s. 1966), Miss Suomi.
Antti Pramila

**Antti Veli Juhani Pramila** (21. tammikuuta 1951 Kuusamo – 20. joulukuuta 2006 Oulu) oli suomalainen tekniikantutkija ja professori. Hän oli vuosina 1984–1988 Tampereen teknillisen korkeakoulun lujuusopin professori ja vuodesta 1988 lähtien Oulun yliopiston lujuusopin ja mekaniikan professori. Hänen tutkimusalaansa ovat muun muassa tietokoneavusteinen lujuus- ja värähtelyanalyysi sekä numeeristen menetelmien soveltaminen virtausmekaniikassa.

## Lähteet
Pihnarinlampi

**Pihnarinlampi**  eli **Pinnarinlampi**  on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Pihnarinlampi on osa Pihnarinlammen valuma-aluetta.

## Maantietoa
Se on 450 metriä pitkä ja alle 100 metriä leveä järvi, joka sijaitsee metsämaastossa loivassa painanteessa. Sen rannat ovat suota ja paikoin avosuota. Lampeen laskee kolme suo-ojaa ja sen laskuoja Pihnarinluoma lähtee lammen eteläpäästä ja virtaa noin 5 kilometriä laskien Kyrösjärveen Ruskanselkään Kovelahdessa. Lammen rannalle on rakennettu yksi vapaa-ajan asunto, jolle johtaa metsäautotie valatieltä 23. Noin 200 metriä pohjoisessa järven ohittaa käytöstä poistettu Haapamäen ja Porin välinen rautatie ja 600 metriä pohjoisessa ohittaa sen valtatie 23. Parkanon ja Ikaalisten välinen raja kulkee 600 metriä lännessä.

## Lähteet
Kaihtonjärvi

**Kaihtonjärvi**  eli **Kaiotonjärvi**  on Pirkanmaalla Ylöjärven Viljakkalan Hirvilahdessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Kaihtonjärvi on osa Kyrösjärven lähialuetta.

## Maantietoa
Järvi on 250 metriä pitkä, 50 metriä leveä ja sen pinta-ala on 2,2 hehtaaria. Se sijaitsee metsämaastossa notkossa ja sen lähirannat ovat avosuota. Siihen laskee yksi pelto-oja ja sen laskuoja lähtee järven pohjoispäästä ja virtaa 1,3 kilometriä Kyrösjärven Viljakkalanselälle Parvilahteen. Järven rantaviiva on 650 metriä pitkä. Järven rannassa tai sen lähellä ei ole rakennuksia eikä sinne johda teitä. Järven etelärantaan päättyy suuri pelto.

## Historiaa
Vuoden 1799 isojakokartassa lammella oli nimi "Kaitonjärvi". Se sijaitsi pitkänomaisen suon keskellä. Suot olivat tuolloin niittyä. Järvellä ei ollut laskuojaa, joka on kaivettu sille myöhemmin. Ilmeisesti ojan vuoksi lampi näyttää nykyään pienemmältä.

## Lähteet
Abdelhamid Abaaoud

**Abdelhamid Abaaoud** (, 18. marraskuuta 1987 Sint-Jans-Molenbeek, Belgia – 18. marraskuuta 2015 Saint-Denis, Ranska) oli marokkolaistaustainen belgialainen islamilainen terroristi ja Isis-järjestön jäsen. Abaaoudia on epäilty useiden terrori-iskujen suunnittelusta, mukaan lukien Pariisin terrori-iskut marraskuussa 2015.

Abaaoudin isä muutti Marokosta Belgiaan vuonna 1975. Vuosina 2014–2015 Abaaoud taisteli Isisin puolesta Syyrian sisällissodassa. Hänen uskottiin olleen osallisena neljässä kuudesta Ranskassa vuoden 2015 aikana estetystä iskusta. Hän oli suunnittelemassa noin 130 ihmishenkeä vaatineita Pariisin terrori-iskuja marraskuussa 2015. Abaaoud kuoli viisi päivää noiden iskujen jälkeen poliisioperaatiossa Saint-Denisissä. Kuoleman vahvisti Pariisin syyttäjä François Molins.

Abaaoudilla uskottiin olleen läheiset välit Isisin johtajaan Abu Bakr al-Baghdadiin.

## Lähteet
Nils Procopé

**Nils Gabriel Procopé** (1871–1941) oli suomalainen kenraalimajuri. Hän oli pääesikunnan päällikkö 1918, päämajoitusmestari 1919. Hänet ylennettiin 1923 kenraalimajuriksi.

## Lähteet
Carl Procopé

**Carl Albert Fredrik Procopé** (1848–1920) oli suomalainen kenraalimajuri (ylennys 1920). Hän oli Uudenmaan tarkka-ampujapataljoonan komentaja 1895–1902.

## Lähteet
Clemente Russo

**Clemente Russo** (s. 27. heinäkuuta 1982 Marcianise) on italialainen amatöörinyrkkeilijä ja olympiamitalisti. 181 senttimetriä pitkä ja 91 kilogrammaa painava Russo edustaa GS Fiamme Oroa ja kilpailee raskaassasarjassa.

Russo saavutti hopeaa vuoden 2008 kesäolympialaisista Pekingistä ja uusi saavutuksen vuoden 2012 kesäolympialaisissa Lontoossa. Vuoden 2004 kesäolympialaisissa Ateenassa Russo sijoittui yhdeksänneksi. MM-kilpailuista Russolla on kaksi kultaa, vuosilta 2007 ja 2013. EU-mestaruuskilpailuista Russolla on yksi kulta sekä yksi hopea ja Välimeren kilpailuista kaksi kultaa.

Russon valmentajana toimii nyrkkeilyn olympiamitalisti Francesco Damiani. Russo on naimisissa judoka Laura Maddalonin kanssa.

## Lähteet
Leo Mattson

**Leo Mattson** (17. heinäkuuta 1887 Tornionjokilaakso, Ruotsi – 6. helmikuuta 1970 Lake Worth) oli amerikansuomalainen toimittaja ja työväenliikkeen aktivisti.
 
Metsätyöläisen perheeseen syntynyt Mattson muutti vuonna 1906 Yhdysvaltoihin, jossa hän työskenteli Michiganin ja Minnesotan kaivoksissa. Hän liittyi sosialistiseen liikkeeseen ja opiskeli Työväen Opistossa. Amerikan Suomalaisen Sosialistijärjestön suuntataisteluissa vuonna 1914 Mattson kuului radikaaleihin ja työskenteli sen jälkeen *[[Industrialisti|Sosialistin]]* toimittajana. Myöhemmin Mattson toimi kommunistisessa Yhdysvaltain Suomalaisessa Sosialistijärjestössä ja International Workers’ Orderissa. Hän työskenteli *[[Uusi Kotimaa]]* ja *[[Eteenpäin (Yhdysvallat)|Eteenpäin]]* -lehtien toimittajana sekä *[[Työmies (Yhdysvallat)|Työmiehen]]* päätoimittajana vuosina 1931–1935 ja 1945–1950.

## Teoksia
* *F. D. Roosevelt, J. Stalin, W. Churchill: elämäkerrallisia kuvauksia*. Superior: Työväen Lehtiliikkeiden Kustannuskomitea, 1944.
* *Neljäkymmentä vuotta: kuvauksia ja muistelmia Amerikan suomalaisen työväenliikkeen toimintataipaleelta 1906-1946* (toimittaja). Superior: Finnish American Mutual Aid Society, I. W. O., 1946.

## Lähteet
Prosenttiliike

**Prosenttiliike** on 1980-luvun alussa Suomessa syntynyt vapaa kansalaistoiminta. Sen tavoitteena oli nostaa Suomen kehitysapu Yhdistyneiden kansakuntien määrittelemälle tasolle, joka on 0,7 prosenttia kansantuotteesta. Halukkaat maksavat prosentin tuloistaan joka kuukausi jollekin järjestölle, joka antaa katastrofiapua, tekee kehitysyhteistyötä tai solidaarisuustyötä.

Liikkeen ansiosta syntyi vuonna 1985 Kehitysyhteistyön palvelukeskus Kepa.

## Lähteet
Pudasjärven maatalousoppilaitos

**Pudasjärven maatalousoppilaitos** oli Pudasjärvellä vuosina 1950–1993 toiminut maatalousalan oppilaitos, jossa peruslinjan yleisjakson jälkeen oli erikoistumislinjoja. Linjat olivat viljelijä-, viljelijä-koneenkorjaaja- ja karjanhoitajalinja. Tilan pinta-ala oli 739 hehtaaria, josta viljeltyä noin 50 hehtaaria.

## Lähteet
Jules Ladoumègue

**Jules Ladoumègue** (10. joulukuuta 1906 Bordeaux – 2. maaliskuuta 1973 Pariisi) oli ranskalainen keskimatkojen juoksija. Ladoumègue oli 1 000 metrin, 1 500 metrin, mailin ja 2 000 metrin maailmanennätyksen juoksija. Hän sai olympiahopeamitalin 1 500 metrillä Amsterdamin olympialaisissa vuonna 1928.

## Lähteet
Polvenkylä

**Polvenkylä** on kylä Kurikan kaupungissa Etelä-Pohjanmaalla. Parinsadan asukkaan kylä sijaitsee noin 16 kilometriä Kurikan keskustasta lounaaseen. Valtaosa Polvenkylän asutuksesta on keskittynyt Teuvan Norinkylään ja Kauhajoen Hangaskylään johtavan tien varrelle. Lähin koulu on Miedonkylässä.

Kylässä sijaitsee motocrossrata ja enduroreitti. Kylässä on myös valaistu pururata, talvisin hiihtolatu. Kylässä käy Kurikan kirjastoauto.

## Lähteet

## Aiheesta muualla
*Ketola, Jouko: *Kurikan Polvenkylän historia 1750-luvun ensimmäisestä asukkaasta tähän päivään.* Omakustanne, 2009.
*Laari, Veikko: *Sukua ja henkilöitä Polvenkylästä.* Omakustanne, 2012. .
Puken kapina

**Puken kapina** oli 1436 Ruotsissa puhjennut kapina, jossa vastapuolina olivat Erik Puke kannattajineen ja Kaarle VIII Knuutinpoika Bonde kannattajineen. Hänet vangittiin ja teloitettiin.

## Lähteet
Mieto

**Mieto** (myös **Mietaa** ja **Mietaankylä**) on kylä Kurikan kaupungissa Etelä-Pohjanmaalla. Noin 900 asukkaan Mietaankylä sijaitsee kuusi kilometriä Kurikan keskustasta etelään. Kylän läpi virtaa Kauhajoki kohti Kurikan keskustaa. Mietaankylän alapuolella joki yhtyy Jalasjokeen ja muuttuu Kyrönjoeksi.

Kylässä on oma alakoulu, ja Kurikan kirjastoauto käy siellä viikoittain. Mietaan Nuorisoseura on ollut vuosikymmeniä tunnettu tanssipaikka, ja nuorisoseurantalolla on nykyisin monenlaista liikuntatoimintaa. Tripuusensillan pielessä joessa on uimaranta.

Mieto tunnetaan entisen kilpahiihtäjän ja kansanedustajan Juha Miedon kotikylänä.

## Lähteet
Bamakon hotelli-isku 2015

**Bamakon hotelli-isku** tapahtui 20. marraskuuta 2015, kun ainakin 10 aseistautunutta miestä hyökkäsi Malin pääkaupungissa Bamakossa sijaitsevaan Radisson Blu Hotel- hotelliin. Hotelli on yhdysvaltalaisomisteinen, ja suosittu liikemiesten sekä lentoyhtiöiden työntekijöiden keskuudessa. Hyökkäyksessä otettiin 170 panttivankia, joista 30 oli hotellin työntekijöitä.

Ainakin 27 ihmistä kuoli hyökkäyksessä. Erikoisjoukot pelastivat jäljellä olevat panttivangit.

Al-Qaidaan kytkeytyvä Al-Murabitoun-jihadistiryhmä julisti itsensä iskun tekijäksi mikroblogipalvelu Twitterissä.

## Hyökkäys
Kaksi asemiestä otti 170 ihmistä panttivangiksi (140 asiakasta ja 30 työntekijää). 

Kymmenen Kiinan kansalaista, kaksikymmentä Intian kansalaista, kuusi Yhdysvaltain kansalaista, seitsemän Algerian kansalaista, joista kuusi diplomaatteja, kaksi Venäjän kansalaista, kaksi Marokon kansalaista, seitsemän Turkish Airlinesin työntekijää ja tuntematon määrä Ranskan kansalaisia oli raportoitu panttivangiksi. Kaksitoista Air Francen työntekijää oli myös rakennuksessa, mutta heidät evakuoitiin onnistuneesti.

Kolme Yhdistyneiden kansakuntien työntekijää pääsi pois rakennuksesta, mutta sisälle jääneiden määrää ei tiedetty. Useita MINUSMAn (*Multidimensional Integrated Stabilization Mission in Mali*) edustajia oli hotellissa kokouksessa maan rauhaa koskien. Guinealainen laulaja Sekouba Bambino oli hotellissa hyökkäyksen aikaan, mutta pääsi turvallisesti pois.

Asestautuneet miehet saapuivat hotellille noin kello 7.00 UTC, diplomaattikilvillä varustetulla autolla. Malin armeijan komentaja Modibo Nama Traoré raportoi, että vähintään 10 aseistautunutta mieshenkilöä hyökkäsi hotelliin huutaen "Allahu akbar!" ennen vartijoiden ampumista ja panttivankien ottoa. Kassim Traoré, malilainen journalisti, sanoi että panttivankien täytyi tunnustaa uskonsa islamiin, Šahadalla, tapana erottaa muslimit ja ei-muslimit. Malin erikoisjoukot saartoivat hotellin. YK:n rauhanturvaajat tukivat Malin armeijaa hyökkäyksen lopettamiseksi. 25 Yhdysvaltain sotilashenkilöstön jäsentä auttoi Malin viranomaisia evakuoimisessa.

## Hyökkääjä
Hyökkäyksen aikana Al-Murabitoun julisti itsensä ja Al-Qaidan iskun tekijäksi Twitterissä.

Al-Murabitoun oli jihadistiryhmä, joka koostui tuaregeista ja arabeista. Ryhmä teki yhteistyötä Al-Qaidan kanssa.

Ryhmä muodostui vuonna 2013, ja sitä johti Mokhtar Belmokhtar. Se toimi Saharan aavikon alueilla. Ryhmä otti vastuun myös useista muista iskuista Malissa vuosien 2014 ja 2015 välillä.

## Reaktiot
*   Malin presidentti Ibrahim Boubacar Keïta keskeytti valtiovierailunsa Tšadissa palatakseen Bamakoon.
*  Ranskan armeija on läsnä Malissa sen sisällissotaan liittyen. Ranskan ulkoministeri Laurent Fabius ilmoitti, että Ranska tekee kaikkensa iskun pysäyttämiseksi.
*    Ison-Britannian ja Australian suurlähetystöt kehottivat kansalaisiaan välttämään matkustamista Maliin, ja maan sisällä olevien kansalaisten seuraavan toiminta-ohjeita ja pysymään sisätiloissa. Yhdysvallat toimeenpanivat varoituksen ulkona liikkumisesta.

## Lähteet
Lauri Puhakka

**Lauri Yrjö Wilhelm Puhakka** (25. maaliskuuta 1921 Sortavala – 27. syyskuuta 1991) oli suomalainen tekniikantutkija ja emeritusprofessori. Hän oli Teknillisen korkeakoulun koneenrakennusopin, erityisesti höyrytekniikan, professori vuosina 1969–1981.

Lauri Puhakan isä oli poliitikko Yrjö Puhakka.

## Lähteet
Flora Fennica

**Flora Fennica** () on Elias Lönnrotin kokoama ensimmäinen suomenkielinen kasvio. Se ilmestyi vuonna 1860. Teos herätti myös ulkomaalaisen tiedeyhteisön kiinnostuksen. Teos on 1&nbsp;240 sivua pitkä ja käsittää noin 900 näytettä ja 650 kuvaa. Herbaarion kasvit kattavat hyvin laajan otannan kasvistosta; harvinaisuuksista aina peltojen rikkaruohoihin. Kasvistossa on myös kasveja, jotka ovat hävinneet kokonaan tai selvästi harvinaistuneet Suomen luonnossa. Lönnrot uudisti teoksensa helmikuussa 1866. Uuden painoksen hän oli tehnyt Thiodolf Saelanin kanssa.

## Lähteet

## Aiheesta muualla
*Doria: Flora fennica: Suomen kasvisto, Lönnrot, Elias (1860)
*Skannattu versio vuoden 1866 painoksesta, II osa : Suomen Kasvio luontais-järestössä  *Henriette Kress*
Mosselokaupunki

**Mosselokaupunki** on pienehkö pientaloalue Kurikan kaupungin keskustan tuntumassa Etelä-Pohjanmaalla. Se sijaitsee Suupohjan radan ja Kurikan rautatieaseman länsipuolella. Ratapihan lisäksi Mosselokaupungin muut rajat ovat Paulaharjuntie, Mäkitie
ja Jyräntie sekä lännessä Riuhdankallio.

Suurin osa Mosselokaupungista on etupäässä rintamamiestaloista koostuvaa asuinaluetta, mutta alueella sijaitsee myös Fortaco Oy:n (ent. Ruukki Engineering, ent. Velsa) konepaja ja muuta teollisuutta. Mosselokaupungissa on aiempina vuosikymmeninä toiminut muun muassa tekstiilitehdas Kulo-Sauma sekä Velsa-yhtiöön kuulunut saha. Mosselokaupunkiin muutti sotien jälkeen kolmisenkymmentä karjalaisperhettä.

Entinen koulurakennus toimii nyt Kurikka-seuran museona ja kotiseututalona. Rautatieasema on muutettu ruokaravintolaksi.

Mosselokaupungissa on vuodesta 2006 alkaen järjestetty entisten ja nykyisten asukkaiden
yhteistä tapahtumaa, joihin on osallistunut siirtolaisia Ruotsista ja Australiasta asti. Mosselokaupunkilaaset valitsevat
keskuudestaan myös oman ”pormestarin”.

Mosselokaupungissa ovat asuneet muun muassa kirjailija Orvokki Autio, näyttelijä Oskari Katajisto, ministeri Kalevi Kivistö, taidemaalari Pentti Koivikko ja yritysjohtaja Jorma Ollila.

Mosselokaupunki on saanut nimensä Velsan sahan työntekijöiden eväskääröstä eli pohjalaismurteella ”mosselosta”.

## Lähteet

## Aiheesta muualla
*Mosselokaupunkilaaset ry:n sivusto
*Matti Peuralan lapsuusmuistoja Mosselokaupungista (pdf)
Don Warrington

**Don Warrington** (s. 23. toukokuuta 1951 Trinidad ja Tobago) on brittiläinen näyttelijä. Warrington on näytellyt useissa englantilaisissa televisiosarjoissa ja elokuvissa. Hänet nimitettiin vuonna 2008 Brittiläisen imperiumin ritarikuntaan. Samana vuonna hän osallistui brittiläiseen TV-ohjelmaan Strictly Come Dancing tanssiparinaan latinalaistansseihin erikoistunut Lilia Kopylova.

## Televisiorooleja

## Lähteet
The Local Band

**The Local Band** oli suomalainen covereita soittanut superyhtye, joka perustettiin vuonna 2013. Yhtye sai alkunsa, kun The 69 Eyesin Jussi 69 sekä Children of Bodomin Alexi Laiho keksivät ajatuksen soittaa lempiyhtyeidensä, kuten Mötley Crüen ja Poisonin kappaleita. Jussi 69 pyysi laulajaksi Reckless Loven Olli Hermania, joka suostui. Myöhemmin bassoon valikoitui Santa Cruzin laulaja-kitaristi Archie Cruz. Yhtyeen oli alun perin tarkoitus soittaa vain yksi konsertti vuodessa.

Yhtyeen ensimmäinen konsertti Helsingin Tavastia-klubilla 27. joulukuuta 2013 myytiin loppuun. Toisen konserttinsa yhtye soitti Ruisrockissa heinäkuussa 2014. Elokuussa 2015 yhtye esiintyi Helsingin Juhlaviikoilla Tavastia-klubilla. Lokakuussa yhtye soitti Japanissa Saitama Super Arenalla 17&nbsp;000 ihmisen edessä.

Joulukuussa 2015 The Local Band julkaisi EP:n *[[Locals Only - Dark Edition]]*, joka sijoittui Suomen virallisen albumilistan sijalle 20. Levy sisälsi seitsemän lainakappaletta, joista Corey Hartin alun perin vuonna 1984 levyttämä "Sunglasses at Night" julkaistiin singlenä. Kappaleeseen kuvattiin myös musiikkivideo, jonka ohjasi Ville Juurikkala. Maaliskuussa 2016 julkaistiin musiikkivideo kappaleeseen "Untouched". Elokuussa 2016 yhtye esiintyi Helsingin Nosturissa ja syyskuussa Jyväskylässä WaterXfest-tapahtumassa. Maaliskuussa 2018 The Local Band järjesti kolmen konsertin Suomen kiertueen, jonka aikana Lost Society -yhtyeen Samy Elbanna tuurasi Archie Cruzia. Kesäkuussa 2018 yhtye kiersi Japania kolmen konsertin verran, ja lämmitteli Hollywood Vampiresia Helsingin Kaisaniemen puistossa.

Kesäkuussa 2018 The Local Band tiedotti teidensä eronneen Archie Cruzin kanssa ja Samy Elbanna tuli hänen tilalleen.

Yhtye lopetti toimintansa vuonna 2020 Alexi Laihon kuoleman myötä.

## Kokoonpano
* Jussi 69 – rummut (2013–2020)
* Olli Herman – laulu (2013–2020)
* Alexi Laiho – kitara, laulu (2013–2020)
* Samy Elbanna – basso, laulu (2018–2020)

### Entiset jäsenet
* Archie Cruz – basso, laulu (2013–2018)

## Diskografia
* 

## Lähteet

## Aiheesta muualla
*The Local Bandin Facebook-sivu